নিখিল ব্রহ্মান্ডের সৃষ্টিরহস্যের কার্যকারণ যতদিন আমাদের কাছে অজানা থাকবে, ততদিনই আত্মা, পরলোক, এবং দৈবীশক্তি সমন্ধে মানুষের বিশ্বাস অনড় ও অচল থেকে যাবে। কতিপয় ব্যক্তি বিজ্ঞাননির্ভর হয়ে অবিশ্বাসে সব কিছু উড়িয়ে দিতে পারেন, তবু দেখা গেছে চরম বিপদে বা সংকটে সেই সব মানুষই দৈবীশক্তির ওপর ভরসা করেছেন। 'অলাতচক্র' গন্থের পটভূমি এই অলৌকিক বা আধিদৈবিক ঘটনার উপর দাঁড়িয়ে। মূল চরিত্র তারানাথ, যাকে পাঠকেরা তারানাথ তান্ত্রিক বলে জানেন অনেক আগে থেকেই। তাঁর কিছু দৈবীশক্তি আর্জিত হয়েছিলো। কিন্তু তিনি দেখেছেন তাঁর চেয়েও শক্তিসম্পন্ন মানুষ। এঁদের অভিজ্ঞতা এবং সহযোগিতা গ্রন্থের কাহিনী-কথককে কীভাবে আবিষ্ট করেছে এবং রক্ষা করেছে নানা বিপদ থেকে তারই মনোমুগ্ধকর, কখনও বা রোমহর্ষক বিবরণ এই 'অলাতচক্র' গ্রন্থটি।